Instagram: Onasiga Tracker sovg‘a qilgan vayner, otasi uchun duo so‘ragan Muqaddas Sa’dullayeva, to‘rtinchi bor ona bo‘lgan Dilso‘z

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
O‘zbekiston xalq artisti Lutfulla Sa’dullayev shifoxonaning jonlantirish bo‘limiga tushib qoldi. Bu haqda uning qizi Muqaddas Sa’dullayeva ma’lum qilib, muxlislaridan otasini duo qilib qo‘yishlarini so‘radi.

Hozirgi seriallarda asosan salbiy obrazlarni yaratayotgan aktrisalar Barchin G‘ofurova hamda Mashhura Zulfiqorova kuzatuvchilariga birgalikda ko‘rinish berdi.

Bir necha kun avval Liil Xurramovning Azoda bilan kelin-kuyov obrazida tushgan surati ijtimoiy tarmoqlarda tarqalib, blogerlarning turmush qurgani haqida aytilgan edi. Liil Xurramov aslida ushbu suratlarni giv-konkursi uchun tayyorlagani ma’lum bo‘ldi. Uning sahifasiga joylangan videoda Ozodning Azodaga uylangani aslida tushida yuz beradi.
Milena Madmusayeva muxlislariga yangi suratini taqdim etdi.

Guli Asalxo‘jayeva, Jahongir hamda Asal Xo‘jayevlar “Xo‘jayevlar oilasi” deb nomlangan instaserialni kuzatuvchilari e’tiboriga havola etib bormoqda. Qisqa videorolikda Sariq bolaning onasi va rafiqasi oldida noqulay vaziyatga tushgani yumor bilan ko‘rsatib berilgan.
Taniqli teleboshlovchi Dildora Rustamova ustozi, dublyaj rejissori Bahodir Qosimovni tavallud ayyomi bilan muborakbod etdi.

Umidaxon kuzatuvchilariga yangicha imijda ko‘rinish berdi.

Nilufar Usmonova o‘g‘illari bilan Samarqand viloyatidagi Hazrati Dovud ziyoratgohiga tashrif buyurdi.

Xonanda, shuningdek, uch bola bilan sayohatga chiqishning qiyinchiliklari haqida ham qiziqarli video tayyorladi.
Xonanda Nigora “Sevimli” telekanalidagi “Kim ekan?” shousida Kruella obrazida namoyon bo‘ldi.
Xonandalar Farrux Raimov va Dilso‘zning xonadonida to‘rtinchi farzand dunyoga keldi. Juftlik o‘g‘illariga Muhammadusmon deb ism qo‘ydi.

“Mitti vayn” taxallusi bilan ijod qiluvchi bloger Farhod Mannopov onasining tug‘ilgan kuniga Tracker avtomobilini sovg‘a qildi.